Longview (Green Day)
"Longview" je debitantski singl američke rok-grupe Green Day i četvrta pjesma na njihovom trećem studijskom albumu Dookie (1994). Pjesma je postala prvi singl grupe koji je dostigao na prvo mjesto Billboardove ljestvice Modern Rock Tracks u SAD-u. Muzički spot za ovu pjesmu dobio je visok broj emitiranja na MTV-u i uveliko je zaslužan za proboj Green Daya u popularnost. Spot je režirao Mark Kohr, koji je s grupom radio na brojnim videospotovima. Godine 1995. Green Day je dobio četiri nominacije za nagradu Grammy, uključujući nagradu za "Najbolju hard-rok izvedbu" za "Longview". Pjesma je bila rangirana na treće mjesto na spisku najboljih singlova 1994. časopisa Rolling Stone.